钦定古今图书集成/明伦汇编/宫闱典/第003卷 > 荆川稗篇 > 《后妃传叙》宋·史
## 钦定古今图书集成/明伦汇编/宫闱典/第003卷 > 荆川稗篇 > 《后妃传叙》宋·史

“周人尊祖”之诗曰：“厥初生民，时维姜嫄。”盖推本后稷
之所自出，以为王迹之所由基也。宋之兴，虽由先世
积累，然至宣祖，功业始大。昭宪杜后实生太祖、太宗
内助之贤，母范之正，盖有以开宋世之基业者焉。观
其训，太祖以《无逸》治天下，至于豫定太宗神器之传，
为宗社虑，盖益远矣。厥后慈圣光献曹后，拥佑两朝；
宣仁圣烈，高后垂帘听政，而有元祐之治。南渡而后，
若高宗之以母道事隆祐、孝宗，奉明慈怡愉之乐，皆足以为百王法程。宋三百馀年，外无汉王氏之患，内
无唐武、韦之祸，岂不卓然而可尚哉！昭宪、垂裕之功，
至是茂矣。旧史称昭宪性严毅，有礼法。《易》之《家人》“上
九曰‘有孚威如，终吉’。”其是之谓与！作《后妃传》。